|  |
| --- |
| Številka: 007-830/2017/3 |
| Ljubljana, 21.12.2017 |
| EVA: 2017-3130-0048 |
| **GENERALNI SEKRETARIAT VLADE REPUBLIKE SLOVENIJE**Gp.gs@gov.si |
| **ZADEVA: Uredba o metodologiji za izračun deleža dohodnine, ki pripada Mestni občini Ljubljana – predlog za obravnavo**  |
| **1. Predlog sklepa vlade:** |
| Na podlagi drugega odstavka 6.a člena Zakona o glavnem mestu Republike Slovenije (Uradni list RS, št. 22/04, 110/09 in 59/17) je Vlada Republike Slovenije na … seji dne … sprejela naslednji **S K L E P**Vlada Republike Slovenije je izdala Uredbo o metodologiji za izračun deleža dohodnine, ki pripada Mestni občini Ljubljana ter jo objavi v Uradnem listu Republike Slovenije.Priloga:* Predlog Uredbe o metodologiji za izračun deleža dohodnine, ki pripada Mestni občini Ljubljana

Sklep prejmejo:* Ministrstvo za javno upravo
* Ministrstvo za finance
* Služba Vlade Republike Slovenije za zakonodajo
* Mestna občina Ljubljana
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| * Boris Koprivnikar, minister
* dr. Nejc Brezovar, državni sekretar, MJU
* mag. Ksenija Klampfer,državna sekretarka, MJU
* dr. Roman Lavtar, vodja Službe za lokalno samoupravo, MJU
* mag. Urška Boršič, Služba za lokalno samoupravo, MJU
* dr. Franc Žohar, Služba za lokalno samoupravo, MJU
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| Ne |
| **4. Predstavniki vlade, ki bodo sodelovali pri delu državnega zbora:** |
| / |
| **5. Kratek povzetek gradiva:** |
| Državni zbor Republike Slovenije je oktobra 2017 sprejel novelo Zakona o glavnem mestu Republike Slovenije ZGMRS-B (Uradni list RS, št. 22/04, 110/09 in 59/17), ki med drugim določa, da Vlada Republike Slovenije v 30 dneh po uveljavitvi zakona sprejme uredbo, s katero določi metodologijo za izračun deleža dohodnine, ki pripada Mestni občini Ljubljana na podlagi 6.a člena zakona. Novela ZGMRS-B je pričela veljati 11.11.2017.Uredba določa metodologijo za izračun sredstev, ki v skladu s 6.a členom ZGMRS-B pripada Mestni občini Ljubljana (v nadaljnjem besedilu: MO Ljubljana). Višina sredstev, ki pripada MO Ljubljana, se izračuna kot delež dohodnine in pomeni razmerje med povprečnimi vrednostmi tekočih stroškov vseh občin, tekočih stroškov MO Ljubljana, tekočih stroškov mestnih občin, tekočih prihodkov MO Ljubljana in tekočih prihodkov mestnih občin.  |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | DA |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| **7.a Predstavitev ocene finančnih posledic nad 40.000 EUR: DA**Finančne posledice bodo za državni proračun in mestno občino. Finančne posledice bodo prvič nastale v letu 2017, ko bo treba mestni občini iz državnega proračuna zagotoviti od dneva uveljavitve zakona sorazmerni del 0,60 % dohodnine, vplačane v letu 2015, za leto 2018 pa bo pripadalo mestni občini 0,60 % dohodnine vplačane v letu 2016.To pomeni, da se bodo državnemu proračunu prihodki iz naslova dohodnine v letu 2017 znižali za 0,6 mio EUR, v letu 2018 pa za 4,8 mio EUR, mestni občini pa se bodo prihodki v teh dveh letih povečali za navedene zneske. Za leti 2019 in 2020 se ocenjuje, da bodo finančne posledice za državni proračun in proračun mestne občine na ravni iz leta 2018, kot zgoraj navedeno. |
| I. Ocena finančnih posledic, ki niso načrtovane v sprejetem proračunu |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  - 633.124,00 |  - 4.718.229,00 |  |  |
| Predvideno povečanje (+) ali zmanjšanje (**–**) prihodkov občinskih proračunov  |  633.124,00 |  4.718.229,00 |  |  |
| Predvideno povečanje (+) ali zmanjšanje (**–**) odhodkov državnega proračuna  | / | / |  |  |
| Predvideno povečanje (+) ali zmanjšanje (**–**) odhodkov občinskih proračunov | / | / |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  / |  / |  |  |
| II. Finančne posledice za državni proračun |
| II.a Pravice porabe za izvedbo predlaganih rešitev so zagotovljene: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| SKUPAJ |  |  |
| II.b Manjkajoče pravice porabe bodo zagotovljene s prerazporeditvijo: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| SKUPAJ |  |  |
| II.c Načrtovana nadomestitev zmanjšanih prihodkov in povečanih odhodkov proračuna: |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| SKUPAJ |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

Zmanjšanje prihodkov DP, A-BLC konto 7000 Dohodnina, v napisani vrednosti v posameznih letih po rekapitulaciji, kot zgoraj.1. **Finančne posledice za državni proračun**

**II.a Pravice porabe za izvedbo predlaganih rešitev so zagotovljene:**Iz tekoča proračunske rezerve.**II.b Manjkajoče pravice porabe bodo zagotovljene s prerazporeditvijo:****II.c Načrtovana nadomestitev zmanjšanih prihodkov in povečanih odhodkov proračuna:** |
| **7.b Predstavitev ocene finančnih posledic pod 40.000 EUR:****/** |
| **8. Predstavitev sodelovanja z združenji občin:** |
| Vsebina predloženega predpisa vpliva na:* pristojnost občin
* delovanje Mestne občine Ljubljana
* financiranje Mestne občine Ljubljana
 | NEDADA |
| Predpis je bil poslan v mnenje:* Skupnosti občin Slovenije SOS: NE
* Združenju občin Slovenije ZOS: NE
* Združenju mestnih občin Slovenije ZMOS: NE

Predlog predpisa se nanaša le na Mestno občino Ljubljana (MOL), zato ji je bil poslan dopis številka 007-830/2017/1 z dne 16.11.2017 s katerim so bili pozvani, da naj podajo svoje stališče glede predloga predmetne Uredbe do 30.11.2017. Dne 18.12.2017 so poslali dve pripombi, ki se nanašata na določitev obsega nalog, ki štejejo pri izračunu in na prebivalce, ki naj bi šteli v izračun. Ministrstvo za javno upravo je v sodelovanju z Ministrstvom za finance MOL pojasnilo, da v izračun štejejo tiste obvezne naloge občin, ki jih določajo Zakon o financiranju občin in področni zakoni ter da Zakon o financiranju občin pri številu prebivalcev vedno upošteva le prebivalce s stalnim prebivališče v občini. Zato tudi ta uredba kot podlago za izračun šteje iste spremenljivke.  |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja:  | NE |
| Datum objave: 15.11.2017Predlog predpisa je bil dne 15.11.2017 objavljen na spletnem naslovu e-Uprava E-demokracija in nanj ni bilo podanih nobenih pripomb. V razpravo so bili vključeni:- nevladne organizacije- predstavniki zainteresirane javnosti- predstavniki strokovne javnosti Na predlog predpisa ni bilo pripomb. |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA |
| **11. Gradivo je uvrščeno v delovni program vlade:** | NE |
|  Boris Koprivnikar MINISTER |

 **PREDLOG**

 **(EVA 2017-3130-0048)**

Na podlagi drugega odstavka 6.a člena Zakona o glavnem mestu Republike Slovenije (Uradni list RS, št. 22/04, 110/09 in 59/17) izdaja Vlada Republike Slovenije

**UREDBO**

**o metodologiji za izračun deleža dohodnine, ki pripada Mestni občini Ljubljana**

**1. člen**

**(vsebina)**

(1) Ta uredba določa metodologijo za izračun sredstev, ki v skladu s 6.a členom Zakona o glavnem mestu Republike Slovenije (Uradni list RS, št. 22/04, 110/09 in 59/17) pripada Mestni občini Ljubljana (v nadaljnjem besedilu: MO Ljubljana).

(2) Višina sredstev, ki pripada MO Ljubljana, se izračuna kot delež dohodnine in pomeni razmerje med povprečnimi vrednostmi tekočih stroškov vseh občin, tekočih stroškov MO Ljubljana, tekočih stroškov mestnih občin, tekočih prihodkov MO Ljubljana in tekočih prihodkov mestnih občin.

**2. člen**

**(podatki)**

Osnove za izračune po tej metodologiji so:

- povprečni stroški za financiranje občinskih nalog (v nadaljnjem besedilu: tekoči stroški), določeni v skladu z zakonom, ki ureja financiranje občin v letih od (t – 5) do (t – 2), in po podprogramih, določenih v pravilniku, ki določa podprograme, ki jih občine sporočajo ministrstvu, pristojnemu za finance, na podlagi zakona oziroma predpisa, izdanega na njegovi podlagi, ter se v skladu z uredbo, ki določa metodologijo za izračun povprečnih stroškov financiranja občinskih nalog, upoštevajo za izračun povprečnih stroškov za financiranje občinskih nalog,

- prihodki občin za financiranje primerne porabe oziroma primernega obsega sredstev za financiranje primerne porabe (v nadaljnjem besedilu: tekoči prihodki) v letih od (t – 5) do (t – 2) glede na leto (t), za katero se do 1. avgusta leta (t – 1) izračuna delež dohodnine, ki pripada MO Ljubljana za leto (t),

- dohodnina, vplačana v letu (t – 2), in

- število prebivalcev na dan 1. januarja.

**3. člen**

**(povprečna vrednost tekočih stroškov)**

Povprečna vrednost tekočih stroškov (TStr) za obdobje od leta (t – 5) do leta (t – 2) se izračuna po enačbi:

TStr = ¼Σ(TStra).

Pri tem je:

TStra povprečna vrednost tekočih stroškov vseh občin na prebivalca za posamezno leto (a) znotraj obdobja od (t – 5) do (t – 2) in se izračuna po enačbi

TStra = (ΣΣTStrij)/O.

Pri tem je:

ΣΣTStrij vsota tekočih stroškov vseh občin (i) za financiranje občinskih nalog, določenih v skladu z zakonom, ki ureja financiranje občin, in po vseh podprogramih, določenih v pravilniku, ki določa podprograme, ki se upoštevajo za izračun povprečnih stroškov za financiranje občinskih nalog (j);

O število prebivalcev v državi po podatkih Statističnega urada Republike Slovenije na dan 1. januarja leta, za katero se računa povprečna vrednost tekočih stroškov na prebivalca.

**4. člen**

**(povprečna vrednost tekočih stroškov MO Ljubljana)**

Povprečna vrednost tekočih stroškov MO Ljubljana (TSMOL) za obdobje od leta (t – 5) do leta (t – 2) se izračuna po enačbi:

TSMOL = ¼Σ(TSMOLa).

Pri tem je:

TSMOLa povprečna vrednost tekočih stroškov MO Ljubljana na prebivalca za posamezno leto (a) znotraj obdobja od (t – 5) do (t – 2) in se izračuna po enačbi

TSMOLa = (ΣΣTSMOLij)/Oi.

Pri tem je:

ΣΣTSMOLij vsota tekočih stroškov MO Ljubljana (i) za financiranje občinskih nalog, določenih v skladu z zakonom, ki ureja financiranje občin, in po vseh podprogramih, določenih v pravilniku, ki določa podprograme, ki se upoštevajo za izračun povprečnih stroškov za financiranje občinskih nalog (j);

Oi število prebivalcev MO Ljubljana po podatkih Statističnega urada Republike Slovenije na dan 1. januarja leta, za katero se računa povprečna vrednost tekočih stroškov na prebivalca.

**5. člen**

**(povprečna vrednost tekočih stroškov mestnih občin)**

Povprečna vrednost tekočih stroškov mestnih občin (TSMO) za obdobje od leta (t – 5) do leta (t – 2) se izračuna po enačbi:

TSMO = ¼Σ(TSMOa).

Pri tem je:

TSMOa povprečna vrednost tekočih stroškov mestnih občin na prebivalca za posamezno leto (a) znotraj obdobja od (t – 5) do (t – 2) in se izračuna po enačbi

TSMOa = (ΣΣTSMOij)/Omi.

Pri tem je:

ΣΣTSMOij vsota tekočih stroškov mestnih občin (i) za financiranje občinskih nalog, določenih v skladu z zakonom, ki ureja financiranje občin, in po vseh podprogramih, določenih v pravilniku, ki določa podprograme, ki se upoštevajo za izračun povprečnih stroškov za financiranje občinskih nalog (j);

Omi število prebivalcev mestnih občin po podatkih Statističnega urada Republike Slovenije na dan 1. januarja leta, za katero se računa povprečna vrednost tekočih stroškov na prebivalca.

**6. člen**

**(povprečna vrednost tekočih prihodkov MO Ljubljana)**

Povprečna vrednost tekočih prihodkov MO Ljubljana (TPMOL) za obdobje od leta (t – 5) do leta (t – 2) se izračuna po enačbi:

TPMOL = ¼Σ(TPMOLa).

Pri tem je:

TPMOLa povprečna vrednost tekočih prihodkov MO Ljubljana na prebivalca za posamezno leto (a) znotraj obdobja od (t – 5) do (t – 2) in se izračuna po enačbi

TPMOLa = (ΣΣTPMOLi)/Oi.

Pri tem je:

ΣΣTPMOLi vsota tekočih prihodkov MO Ljubljana (i) za izvajanje z zakonom določenih obveznih nalog občine;

Oi število prebivalcev MO Ljubljana po podatkih Statističnega urada Republike Slovenije na dan 1. januarja leta, za katero se računa povprečna vrednost tekočih stroškov na prebivalca.

**7. člen**

**(povprečna vrednost tekočih prihodkov mestnih občin)**

Povprečna vrednost tekočih prihodkov mestnih občin (TPMO) za obdobje od leta (t – 5) do leta (t – 2) se izračuna po enačbi:

TPMO = ¼Σ(TPMOa).

Pri tem je:

TPMOa povprečna vrednost tekočih prihodkov mestnih občin na prebivalca za posamezno leto (a) znotraj obdobja od (t – 5) do (t – 2) in se izračuna po enačbi

TPMoa = (ΣΣTPMOi)/Omi.

Pri tem je:

ΣΣTPMOi vsota tekočih prihodkov mestnih občin (i) za izvajanje z zakonom določenih obveznih nalog občin;

Omi število prebivalcev mestnih občin po podatkih Statističnega urada Republike Slovenije na dan 1. januarja leta, za katero se računa povprečna vrednost tekočih stroškov na prebivalca.

**8. člen**

**(izračun deleža)**

Delež dohodnine se izračuna po enačbi:

Rt = (1,15\*(TStr/TSMOL)\*Oi\*((TSMOL – TSMO) – (TPMOL – TPMO)))/D(t – 2).

Pri tem je:

Rt delež dohodnine, ki pripada MO Ljubljana v letu (t);

TStr povprečna vrednost tekočih stroškov vseh občin;

TSMOL povprečna vrednost tekočih stroškov MO Ljubljana;

TSMO povprečna vrednost tekočih stroškov mestnih občin;

TPMOL povprečna vrednost tekočih prihodkov MO Ljubljana;

TPMO povprečna vrednost tekočih prihodkov mestnih občin,

Oi število prebivalcev glavnega mesta po podatkih Statističnega urada Republike Slovenije na dan 1. januarja leta (t – 1);

D(t – 2) dohodnina, vplačana v predpreteklem letu pred letom, za katero se izračunava delež.

**III. KONČNA DOLOČBA**

**9. člen**

**(začetek veljavnosti)**

Ta uredba začne veljati petnajsti dan po objavi v Uradnem listu Republike Slovenije, prvič pa se uporabi za izračun deleža dohodnine, ki pripada MO Ljubljana za leto 2019.

Št.

Ljubljana,

EVA 2017-3130-0048

Vlada Republike Slovenije

dr. Miroslav Cerar

predsednik

**OBRAZLOŽITEV**

**I. UVOD**

Državni zbor Republike Slovenije je 27. oktobra 2017 sprejel Zakon o spremembah Zakona o glavnem mestu Republike Slovenije (Uradni list RS, št. 59/17; v nadaljnjem besedilu: ZGMRS-B), ki med drugim spreminja način izračunavanja deleža dohodnine, ki pripada Mestni občini Ljubljana (v nadaljnjem besedilu: MO Ljubljana) za posamezno proračunsko leto. Po novem MO Ljubljana pripada od 0,60 do 0,80 % dohodnine, konkretni znesek pa se izračunava vsako leto. ZGMRS-B določa, da Vlada Republike Slovenije v 30 dneh po začetku veljavnosti zakona sprejme uredbo, s katero določi metodologijo za izračun deleža dohodnine, ki pripada MO Ljubljana na podlagi 6.a člena zakona. Novela ZGMRS-B je začela veljati 11. 11. 2017.

Z dnem začetka veljavnosti ZGMRS–B je prenehala veljati dosedanja Uredba o metodologiji za izračun razmerja med ocenjenimi stroški financiranja nalog in programov glavnega mesta in dohodnino (Uradni list RS, št. 14/10), ne glede na to pa se uporablja do začetka veljavnosti predpisa iz spremenjenega 6.a člena zakona. Na tej podlagi je pripravljen predlog nove Uredbe o metodologiji za izračun deleža dohodnine, ki pripada MO Ljubljana.

1. **Pravna podlaga (besedilo, vsebina zakonske določbe, ki je podlaga za izdajo uredbe)**

Pravna podlaga sta 6.a člen Zakona o glavnem mestu Republike Slovenije (Uradni list RS, št. 22/04, 110/09 in 59/17) in Zakon o spremembah Zakona o glavnem mestu Republike Slovenije (ZGMRS-B) (Uradni list RS, št. 59/17), ki v 5. členu določa, da z dnem začetka veljavnosti ZGMRS-B preneha veljati Uredba o metodologiji za izračun razmerja med ocenjenimi stroški financiranja nalog in programov glavnega mesta in dohodnino (Uradni list RS, št. 14/10), v 3. členu pa, da vlada sprejme novo uredbo o metodologiji za izračun deleža dohodnine, ki pripada MO Ljubljana, v 30 dneh po začetku veljavnosti zakona.

1. **Rok za izdajo uredbe, določen z zakonom**

ZGMRS-B v 3. členu določa, da vlada sprejme novo uredbo o metodologiji za izračun deleža dohodnine, ki pripada MO Ljubljana, v 30 dneh po začetku njegove veljavnosti. Zakon je začel veljati 11. 11. 2017. Uredba začne veljati petnajsti dan po objavi v Uradnem listu RS, prvič pa se uporabi za izračun deleža dohodnine, ki pripada MO Ljubljana za leto 2019.

1. **Splošna obrazložitev predloga uredbe, če je potrebna**

/

1. **Predstavitev presoje posledic za posamezna področja, če te niso mogle biti celovito predstavljene v predlogu zakona**

Finančne posledice bodo za državni proračun in MO Ljubljana. Finančne posledice bodo prvič nastale v letu 2017, ko bo treba MO Ljubljana iz državnega proračuna po začetku veljavnosti zakona zagotoviti sorazmerni del 0,60 % dohodnine, vplačane v letu 2015, za leto 2018 pa bo MO Ljubljana pripadalo 0,60 % dohodnine, vplačane v letu 2016. To pomeni, da se bodo državnemu proračunu prihodki iz naslova dohodnine v letu 2017 znižali za 0,6 mio EUR, v letu 2018 pa za 4,8 mio EUR, MO Ljubljana pa se bodo prihodki v teh dveh letih povečali za navedene zneske. Za leti 2019 in 2020 se ocenjuje, da bodo finančne posledice za državni proračun in proračun MO Ljubljana na ravni iz leta 2018, kot zgoraj navedeno.

**II. VSEBINSKA OBRAZLOŽITEV PREDLAGANIH REŠITEV**

Predlog Uredbe o metodologiji za izračun deleža dohodnine, ki pripada MO Ljubljana, določa metodologijo za izračun povprečnih vrednosti tekočih stroškov vseh občin, tekočih stroškov MO Ljubljana, tekočih stroškov mestnih občin, tekočih prihodkov MO Ljubljana in tekočih prihodkov mestnih občin za namen določitve deleža dohodnine, ki za posamezno proračunsko leto pripada MO Ljubljana po 6.a členu ZGMRS-B. V primerjavi z dosedanjo Uredbo o metodologiji za izračun razmerja med ocenjenimi stroški financiranja nalog in programov glavnega mesta in dohodnino (Uradni list RS, št. 14/10) prinaša novi predlog Uredbe o metodologiji za izračun deleža dohodnine, ki pripada MO Ljubljana, spremenjen naslov uredbe ter nekatere nomotehnične in vsebinske spremembe oziroma dopolnitve.

V novi uredbi je v primerjavi z Uredbo o metodologiji za izračun razmerja med ocenjenimi stroški financiranja nalog in programov glavnega mesta in dohodnino (Uradni list RS, št. 14/10) zajem podatkov usklajen s spremenjenim 6.a členom zakona, saj ta določa, da se po novem izračun deleža dohodnine, ki pripada MO Ljubljana, izračunava vsako leto, in ne več vsaka štiri leta. Delež dohodnine, ki pripada MO Ljubljana, se izračunava na podlagi podatkov za pretekla štiri leta, vendar je z novo uredbo iz metodologije izračuna deleža dohodnine, ki pripada MO Ljubljana, črtana inflacija. T. i. indeksacija je bila v zadnjih letih postopno odpravljena v vseh predpisih v zvezi z odhodki blagajn javnega financiranja.

Nova uredba tudi določa, da se za število prebivalcev, ki se ugotavlja za leto pred letom, ko se izračuna nova vrednost (t – 2), štejejo prebivalci na dan 1. januarja tistega leta, ko je znan uradni podatek Statističnega urada Republike Slovenije.

Nova uredba je terminološko usklajena s Pravilnikom o določitvi podprogramov, ki se upoštevajo za izračun povprečnih stroškov za financiranje nalog občin (Uradni list RS, št. 48/17).